**ЗАКОН**

**O ИЗМЈЕНАМА И ДОПУНАМА**

**ЗАКОНА О ФОНДУ ЗА РАЗВОЈ И ЗАПОШЉАВАЊЕ**

**РЕПУБЛИКЕ СРПСКЕ**

Члан 1.

У Закону о Фонду за развој и запошљавање Републике Српске („Службени гласник Републике Српске“, бр. 56/06, 28/13, 111/21 и 56/22) у члану 7. у ставу 1. тачка а) мијења се и гласи:

„а) одобравање и пласирање кредита, зајмова и других пласмана,“.

Послије тачке д) додају се нове т. ђ), е), ж) и з), које гласе:

„ђ) издавање гаранција,

е) купопродају постојећих недоспјелих потраживања или будућих краткорочних потраживања насталих на основу уговора о продаји робе или пружању услуга (факторинг),

ж) продаја и давање у закуп стечене материјалне имовине коју је Фонд преузео у судском поступку као намирење потраживања,

з) продаја потраживања из пласмана који произилазе из т. а), в), ђ), e) и j) овог члана, као и ризика и користи по основу пласмана,“.

Досадашње т. ђ), е), ж), з), и) и ј) постају т. и), ј), к), л), љ) и м).

Послије става 2. додају се нови ст. 3, 4, 5. и 6, који гласе:

„(3) Предмет уговора о продаји потраживања из става 1. тачка з) овог члана могу бити:

а) потраживања која нису наплаћена, проглашена су у цијелости доспјелим и за која је раскинут уговор којим се ова потраживања уређују,

б) дужничке ХоВ којима је истекао рок доспијећа.

(4) Уговором о продаји потраживања из пласмана купцу потраживања трајно се преноси потраживање, као и сви ризици и користи по том основу.

(5) Фонд не преузима, непосредно или посредно, одговорност за квалитет продатих потраживања, укључујући и њихову наплативост.

(6) Купац потраживања из пласмана може бити свако правно лице које је за то регистровано у складу са законом.“

Члан 2.

У члану 8. у ставу 1. у тачки а) послије ријечи: „кредите“ додају се запета и ријечи: „зајмове и друге пласмане“.

Послије тачке г) додају се нове т. д) и ђ), које гласе:

„д) послове факторинга,

ђ) улагање у одржавање стечене материјалне имовине.“.

У члану 8. ријеч: „предузећима“ замјењује се ријечју: „друштвима“ у цијелом тексту овог члана, у одговарајућем падежу.

Члан 3.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-252/23 ПРЕДСЈЕДНИК

Датум: 16. марта 2023. године НАРОДНЕ СКУПШТИНЕ

Др Ненад Стевандић